भारत को फालोआन बचाने के लिये अब भी 132 रन की दरकार है लेकिन विराट कोहली की फिटनेस चिंता की बात है, जिससे बड़ा स्कोर बनाने के लिये अन्य बल्लेबाजों को जिम्मेदारी लेनी होगी। मौजूदा सीरीज में भारत के लिये साबित हो रहे सर्वश्रेष्ठ बल्लेबाज राहुल का यह टेस्ट क्रिकेट में पांचवां अर्धशतक है। लेकिन जैसे ही वह बड़ा स्कोर बनाने की ओर बढ़ रहे थे, उन्होंने पैट कमिंस की गेंद पर बल्ला छुआकर मैथ्यू वेड को कैच दे दिया। उन्होंने 102 गेंद का सामना करते हुए नौ चौके जमाये।